גרשון צפור

**גרשון צִפּוֹר** (30 באוגוסט 1931 – 11 בדצמבר 2012) היה אדריכל ישראלי, יקיר העיר תל אביב.

לאורך חייו המקצועיים השתתף צפור ואף הוביל את תכנונם של כמה ממבני המוסדות החשובים, הידועים והמרכזיים בישראל ובראשם פרויקט גבעת התחמושת. פרויקטים אלו, אשר זכו לפרשנותו הארכיטקטונית הייחודית, מתאפיינים בחלוקה למסות באמצעות צורות בסיסיות, ותכנון נבון של מערך התנועה, תכנון החללים והתייחסות לאקלים המקומי באמצעות איתור פתרונות המשתלבים בתכנון הכולל של היצירה הארכיטקטונית.

רבים מהמבנים אותם תכנן בשנות ה-60, עת היה שותף עם האדריכל זוכה פרס ישראל בנימין אידלסון, הפכו כבר עם חנוכתם לאיקונות ארכיטקטוניות שזכו לפרסום רב הן בישראל והן בעולם.

## תולדות חייו
צפור נולד בתל אביב-יפו ב-30 באוגוסט 1931. בשנים 1944–1948 למד ציור במכון אבני. את חוק לימודיו סיים בטכניון בשנת 1957. את לימודי ההמשך ערך בהאג, שם גם עבד בתכנון עירוני בעיריית האג.

לאחר תקופת עבודה במשרד שא"ג בחיפה (1955–1959), הצטרף כשכיר למשרד האדריכלים של אריה שרון ובנימין אידלסון (1959–1964). עם פירוק שותפות זו הפך לשותפו של אידלסון. תחילה היה שותף גם האדריכל יעקב הרץ, אך לאחר תקופה קצרה פרש הרץ וצפור ואידלסון פעלו במשותף עד לפטירתו של אידלסון בשנת 1972. החל מאותה שנה פעל צפור כעצמאי עד שבשנת 1990 הצטרף למשרדו בנו האדריכל ברק צפור שכיום מוביל את המשרד. בנו השני, אסף צפור, הוא תסריטאי מצליח.

בשנת 1988 זכה צפור בפרס רכטר לאדריכלות על תכנון המרכז לבריאות הנפש באר שבע שבתכנונו הוחל עוד בעת השותפות עם אידלסון. בשנת 2005 זכה בתואר יקיר תל אביב. חודשים ספורים לאחר פטירת אשתו, הציירת רות צפור (לבית לויקסון-לביא), נפטר ב-11 בדצמבר 2012. חלקים נרחבים מארכיונו האישי נמסרו על ידי משפחתו לארכיון אדריכלות ישראל, וזמינים דיגיטלית בספרייה הלאומית. ב-2014 יצא הספר "גרשון צפור - אדריכל ומתכנן ערים" המסכם את יצירתו לאורך חמישה עשורים.

## פרויקטים נבחרים
[שמאל|ממוזער|250px|בניין האקדמיה [בצלאל, אקדמיה לאמנות ועיצוב ירושלים|בצלאל בהר הצופים]]
* אוניברסיטת תל אביב - בניין רקנטי 1965–1973
* בית לין בנק לאומי ברחוב לילנבלום-נחלת בנימין ויהודה לוי בתל אביב 1965–1969
* בי"ח פסיכיאטרי "עזרת נשים" בירושלים 1965–1969
* בי"ס למוסמכים ע"ש פיינברג - מכון ויצמן 1965–1969
* מרכז לבריאות הנפש באר שבע 1966–1979
* מרכז צוחר בחבל אשכול 1968–1972
* מעונות למשפחות סטודנטים בהר הצופים 1969–2000
* גבעת התחמושת 1968–1975
* מגדל המים (הר הצופים) ותצפית בהר הצופים 1969–1973
* בצלאל קמפוס הר הצופים 1975–1998
* שכונת נווה רבין, אור יהודה
* שכונת כרמים (מכונה גם "שכונת ציפור", על-שמו), מודיעין
* לונדון מיניסטורס, תל אביב
* מרכז ספיר, הערבה

## גלריה

קובץ:אור יהודה01.JPG|שכונת נווה רבין באור יהודה
קובץ:06פרספקטיבה.JPG|פרספקטיבה של בניין הפקולטה למנהל עסקים על-שם רקאנאטי באוניברסיטת תל אביב
קובץ:מכוןויצמןבנייןוולפסון 1153.JPG|בניין ביולוגיה ע"ש וולפסון, מכון ויצמן למדע (1965), מרץ 2009
קובץ:Zipor-bezalel.JPG|פרט חלון בחזית בניין בצלאל
קובץ:ZIPOR-IDELSON.jpg|פרט מגיני השמש בבניין לין, תל אביב, אוקטובר 2007
קובץ:migdallin14.jpg|בניין לין, 2014
קובץ:אידלסון-צפור1148.JPG|בניין כימיה ע"ש פרלמן במכון ויצמן למדע, 1971, מרץ 2009


## לקריאה נוספת
* מיכאל יעקובסון, **גרשון צפור - אדריכל ומתכנן ערים**, הוצאה עצמית, 2014.

## קישורים חיצוניים

* 
* 
* 
* 
* מיכאל יעקובסון, סקירה אדריכלית על בניין הפקולטה לניהול באוניברסיטת תל אביב בבלוג "חלון אחורי", 20 במאי 2010
* מיכאל יעקובסון, סקירה אדריכלית עם תמונות ותוכניות של אתר הנצחה גבעת התחמושת, בבלוג "חלון אחורי", 23 באוקטובר 2010
* 
* מיכאל יעקובסון, סקירה על בניין אולמות הרצאה למדעי הטבע בקמפוס הר הצופים, באתר 'חלון אחורי', 18 ביוני 2013
* מיכאל יעקובסון: סיבוב באולם הספורט במרכז ספיר בערבה, באתר 'חלון אחורי', 25 באוגוסט 2018
* מיכאל יעקובסון: סיבוב במתחם המגורים בשכונת גילה שתכנן גרשון צפור, באתר 'חלון אחורי', 26 בספטמבר 2020

## הערות שוליים

קטגוריה:אנשי היישוב ילידי הארץ
קטגוריה:אדריכלים ישראלים
קטגוריה:תל אביב-יפו: אישים
קטגוריה:בוגרי מכון אבני
קטגוריה:בוגרי הטכניון - מכון טכנולוגי לישראל: אדריכלות
קטגוריה:יקירי תל אביב-יפו לשנת 2005
קטגוריה:אישים הקבורים בבית הקברות קריית שאול
קטגוריה:ספיר: אישים
קטגוריה:ישראלים שנולדו ב-1931
קטגוריה:ישראלים שנפטרו ב-2012